Atlas (mythologia)
Vide etiam paginam discretivam: Atlas. Atlas (-ntis, m.) in mythologia Graeca fuit ex numero Titanum, filius Titanis Iapeti et Oceanidis Clymenes. Nonnumquam etiam Themis ut mater nominatur. Fratres erant Menoetius, Prometheus et Epimetheus. Atlas pater fuit Pleiadum, Hyadum et Hesperidum quae et Atlantiades nominantur; pater fuit et deae Calypsús. Atlas cum aliis Titanibus in deos rebellans a Iove damnatus est ut caelum vastum suis umeris ad aeternum ferret. Perseus ope capitis Gorgonis Medusae Atlantem in montem Atlantem mutavit.